b"\n_START_ARTICLE_\nBAA Limited\n_START_SECTION_\nHist\xc3\xb2ria\n_START_PARAGRAPH_\nBritish Airports Authority va ser creada per llei l'any 1966 per tal de d'assumir la responsabilitat de tres aeroports de propietat estatal (Heathrow, Gatwick i Stansted). Durant els seg\xc3\xbcents anys, va aconseguir assumir la resopnsabilitat dels aeroports de Glasgow, Edinburg, Southampton i Aberdeen. L'any 1986 i com a part dels moviments de Margaret Thatcher per tal de privtitzar els actius de propietat estatal, es va decidir crear per llei la BAA. Durant la d\xc3\xa8cada del 1990, la companyia va comprar l'Aeroport de Glasgow-Prestwick. Al juliol del 2006, BAA va ser adquirida per un consorci liderat per Grupo Ferrovial i va deixar de cotitzar a la Borsa de Londres el 15 d'agost del mateix any. En aquell moment, es va decidir canviar el nom de l'empresa de BAA plc a BAA Limited._NEWLINE_En els \xc3\xbaltims anys, BAA s'ha anat expandint en les operacions internacionals, incloent-hi els contractes en l'Aeroport Internacional Logan de Boston i l'Aeroport Internacional de Baltimore/Washington Thurgood Marshall a trav\xc3\xa9s de la seva filial BAA USA. Tamb\xc3\xa9 va firmar un contracte amb la ciutat d'Indianapolis per tal de gestionar l'Aeroport Internacional d'Indianapolis a trav\xc3\xa9s de la seva altra filial BAA Indianapolis. El desembre de 2005, BAA va comprar en un 75% l'Aeroport Internacional de Budapest Franz Liszt, el principal aeroport d'Hongria. Despr\xc3\xa9s de la presa de control de BAA a Ferrovial el 2006, es va prendre la decisi\xc3\xb3 de vendre la participaci\xc3\xb3 de l'aeroport a l'empresa alemanya Hochtief AirPort el juny de 2007."